Riigikogu keskkonnakomisjon

Riigikogu 04.12.2017 nr 42

Lossi plats 1, Tallinn 11.2017 nr.1-6/17-103/1

Linnujahi korraldamine

Lp. Rainer Vakra

Eesti Jahimeeste Selts on arutanud viimastel juhatuste koosolekutel põhjalikult linnujahi korraldamist. On leitud, et teatud probleemid on olemas ja on asutud neid ka lahendama. EJSi jaoks on tegemist eetilise probleemiga ja me ei näe hetkel toimivaid lahendusi, kuidas seda seadust muutes lahendada. Palju on meedias esitatud valeinformatsiooni, palju on emotsioone ja vähe tegelikke fakte olukorrast.

1.       EJS on kohtunud jahikülalisi vastu võtvate organisatsioonidega ja selgitanud nende esindajatele Eesti jahinduse hea tava olemust. Meie hinnangul on olukord juba paranenud, sest värskeid pilte ja videoid sotsiaalmeedias praktiliselt pole. Samuti puuduvad praktiliselt fikseeritud rikkumised.

2.       EJS korraldab lähiajal vastavalt juhatuse otsusele ulatusliku nõupidamise koos jahikülalisi vastu võtvate organisatsioonide esindajatega, kus seda probleemi käsitleme ja võimalikke lahendusi otsime.

3.       Oleme tõlkinud jahinduse hea tava  vene ja soome keelde ja tutvustame seda kõigile külalistele. Hea tava ja selle tõlked on kätte saadavad kodulehel. Plaanis on tõlkida ka teistesse Euroopa keeltesse, sh itaalia keelde.

4.       Oleme kaalunud eelmisel aastal nõupidamisel  pakutud korraldajate litsentseerimise lahendust, aga hetkel ei näe juhatus ka siin toimivaid variante. See on seotud sellega, et külalisjahti võivad korraldada kõik soovijad. Kui jahikorraldamise õigus oleks vaid organisatsioonidel, siis oleks see variant võimalik.

5.       EJS on parandanud Keskkonnainspektsiooniga koostööd linnujahi kontrollimise osas. Leiame, et kontrollitud 10 % jahikülalistest on väga hea tulemus ja rikkumiste puudumine näitab seda, et olukord on kontrolli all.

Juhatusel on plaanis kohtuda KKI esindajatega, et linnujahi teemat ja edasist koostööd arutada.

Lugupidamisega

Margus Puust

EJS president

/allkirjastatud digitaalselt/